
   Nr. 123/11017/29.06.2026

R E F E R A T   D E   A P R O B A R E
privind însușirea Regulamentului Serviciului de Salubrizare pentru deșeurile menajere și similare din Județul Hunedoara și mandatarea reprezentantul municipiului Brad să voteze aprobarea acestuia în Adunarea Generală a 
Asociaţiei de Dezvoltare Intercomunitară „Sistemul Integrat
 de Gestionare a Deșeurilor Județul Hunedoara”


Prin adresa nr. 1196/25.06.2026, înregistrată la Primăria Municipiului Brad sub nr. 33085/15.06.2026, Asociația de Dezvoltare Intercomunitară ”Sistemul Integrat de Gestionare a Deșeurilor Județul Hunedoara” a transmis Nota de fundamentare nr. 1194/15.06.2026 privind supunerea spre aprobare a Regulamentului Serviciului de Salubrizare pentru deșeurile menajere și similare din Județul Hunedoara și acordarea unui mandat special reprezentantului Municipiului Brad în Adunarea Generală a Asociaţiei de Dezvoltare Intercomunitară „Sistemul Integrat de Gestionare a Deșeurilor Județul Hunedoara”.
Regulamentul a fost elaborat în conformitate cu prevederile Ordinului Autorității Naționale de Reglementare pentru Serviciile Comunitare de Utilități Publice nr. 97/2025 privind aprobarea Regulamentului-cadru al serviciului de salubrizare a localităților și stabilește cadrul juridic unitar privind organizarea, funcționarea și desfășurarea serviciului de salubrizare, precum și drepturile și obligațiile operatorilor și utilizatorilor serviciului.
Prin prevederile sale sunt reglementate modalitățile și condițiile de asigurare a serviciului de salubrizare, indicatorii de performanță, cerințele fundamentale aplicabile serviciului, raporturile dintre operatori și utilizatori, precum și regulile privind exploatarea și întreținerea instalațiilor și echipamentelor aferente sistemului public de salubrizare. 
Operatorii care desfășoară activități de salubrizare în județul Hunedoara vor avea obligația de a organiza și presta serviciul în conformitate cu prevederile prezentului Regulament. 
Natura juridică a acestui demers este fundamentată pe dispozițiile legale în vigoare, după cum urmează:
	- în conformitate cu prevederile art. 12 alin. (3) din Legea nr. 101/2006 a serviciului de salubrizare a localităților, republicată, cu modificările și completările ulterioare, „(3) Indiferent de modalitatea de gestiune adoptată, activităţile specifice serviciului de salubrizare se organizează şi se desfăşoară pe baza unui regulament al serviciului şi a unui caiet de sarcini, aprobate prin hotărâri ale autorităţilor deliberative ale unităţilor administrativ-teritoriale sau ale asociaţiei de dezvoltare intercomunitară, după caz, întocmite în conformitate cu regulamentul-cadru al serviciului de salubrizare şi caietul de sarcini-cadru, elaborate şi aprobate de A.N.R.S.C., prin ordin al preşedintelui acesteia.”;
         - în conformitate cu prevederile art. 8 alin. (3) lit. i) din Legea nr. 51/2006 a serviciilor comunitare de utilități publice, republicată, cu modificările și completările ulterioare, în exercitarea competenţelor şi atribuţiilor ce le revin în sfera serviciilor de utilităţi publice, autorităţile deliberative ale administraţiei publice locale asigură cadrul necesar pentru furnizarea serviciilor de utilităţi publice şi adoptă hotărâri în legătură cu aprobarea regulamentelor serviciilor, pe baza regulamentelor-cadru, elaborate şi aprobate de autorităţile de reglementare competente;
          - în conformitate cu prevederile art. 10 alin. (5) din Legea nr. 51/2006 a serviciilor comunitare de utilități publice, republicată, cu modificările și completările ulterioare, ”Unităţile administrativ-teritoriale pot mandata asociaţiile de dezvoltare intercomunitară având ca scop serviciile de utilităţi publice, în condiţiile stabilite prin actul constitutiv şi statutul asociaţiei, să exercite, în numele şi pe seama lor, atribuţiile, drepturile şi obligaţiile prevăzute la art. 8 alin. (3), art. 9 şi art. 22 alin. (3) şi (4), cu excepţia celor prevăzute la art. 8 alin. (3) lit. b)-d), f)-h) şi art. 9 alin. (1) lit. d). Exercitarea atribuţiilor, drepturilor şi obligaţiilor prevăzute la art. 8 alin. (3) lit. a), d^1), d^2), i)-k), art. 9 alin. (2) lit. g), art. 27, art. 29 alin. (2) şi art. 30 alin. (5) este condiţionată de primirea în prealabil a unui mandat special din partea autorităţilor deliberative ale unităţilor administrativ-teritoriale membre ale asociaţiei”.
Întrucât aprobarea Regulamentului reprezintă o condiție necesară pentru asigurarea unui cadru unitar de organizare și funcționare a serviciului de salubrizare la nivelul județului Hunedoara, precum și pentru armonizarea acestuia cu modificările legislative intervenite prin Ordinul A.N.R.S.C. nr. 97/2025, se impune însușirea acestuia și acordarea unui mandat special reprezentantului Municipiului Brad în Adunarea Generală a Asociaţiei de Dezvoltare Intercomunitară „Sistemul Integrat de Gestionare a Deșeurilor Județul Hunedoara”.
În contextul celor de mai sus am inițiat prezentul proiect de hotărâre și îl supun spre dezbatere și aprobare plenului Consiliului Local al Municipiului Brad în forma prezentată.
[bookmark: REF3]Invoc în susţinerea propunerii mele prevederile art. 118 din Anexa la Ordinul Președintelui ANRSC nr. 97/2025 privind aprobarea Regulamentului-cadru al serviciului de salubrizare a localităţilor, cu modificările și completările ulterioare, ale art. 3 alin. (1), art. 8 alin. (1), alin. (2), alin. (3) lit. i) și art. 10 alin. (5) din Legea serviciilor comunitare de utilități publice nr. 51/2006, republicată, cu modificările și completările ulterioare, ale art. 6 alin. (1) lit. h), art. 8 și art. 12 alin. (3) din Legea serviciului de salubrizare a localităților nr. 101/2006, republicată, cu modificările și completările ulterioare, ale art. 129 alin. (1), alin. (2) lit. d), alin. (7) lit. s) și alin. (14) din O.U.G. nr. 57/2019 privind Codul administrativ, cu modificările și completările ulterioare, ale Legii nr. 554/2004 a contenciosului administrativ, cu modificările și completările ulterioare, precum și ale Legii nr. 52/2003 privind transparența decizională în administrația publică, republicată, cu modificările și completările ulterioare.

